шега за Жоро
Двама приятели седят в ресторант, единият казва на другия:
 - Ако отидеш и пляснеш оня плешивия по главата ти давам 10 лева.
 - Нямаш проблеми!
 Отива, удря го по темето и казва:
 - Жоре, ти ли си бе приятел? От кога не сме се виждали?
 - Съжалявам, имате грешка - отговаря плешивия.
 - О, извинете ме!
 Връща се и приятелят му казва:
 - Евала, ако го направиш още веднъж 100 лева ти давам!
 - О-о-о-о, пак нямаш проблеми!
 Отива, нашия човек, и пак, пля-а-а-с по темето:
 - Абе Жоро, кво се правиш на ударен бе? Аз съм, Пешо, не ме ли позна?
 - Господине, казах ви вече, имате грешка! - ядосано отговаря "Жоро" и се мести на друга маса.
 Приятелите отново разговарят (и ядат, нали са на ресторант все пак), тоя с многото пари пак казва:
 - Браво, евала, машала! Ако го пляснеш трети път ще ти дам още 200 лева!
 Отива приятеля му пак при плешивеца, пак пляс и пак диалог:
 - Абе Жоро! Жоре, да знаеш какво стана! Виждам един, на тебе прилича, два пъти го бъркам с тебе, а ти си бил на друга маса!